அடுத்த நாளே ரகு மீண்டும் போன் செய்தபோது, சந்திரா தான் பேசினாள். ஏன் ரம்யா போனில் பேசுவதில்லை என்றும் ஒரு மின்மடல் கூட அனுப்புவதில்லை என்று ஏதேதோ கேட்டுக்கொண்டிருந்தார். சந்திரா ரம்யாவிற்கு நேரமில்லை என்று சொல்லிச் சமாளித்தாள். தன் கையில் போனைத் திணத்துவிடுவாளோ என்று பயந்துகொண்டே ரம்யா ‘வேண்டாம் ‘, என்று கையை ஆட்டி செய்கையால் சொல்லிவிட்டு அறைக்குள் குடுகுடுவென்று ஓடிப்போய்விட்டாள்.